ပဌမ သေခသုတ်

ပဌမ သေခသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် ကျင့်ဆဲ ‘သေက္ခ’ ပုဂ္ဂိုလ်အား (အထက်အထက်ဂုဏ်တို့မှ) ဆုတ်ယုတ်ရန်ဖြစ်သော တရားငါးမျိုးနှင့် မဆုတ်ယုတ်ရန်ဖြစ်သော တရားငါးမျိုးတို့ကို ဟောကြားတော်မူခဲ့သည်။ ပဌမ သေခသုတ် ရဟန်းတို့ ဤတရားငါးမျိုးတို့သည် ကျင့်ဆဲ ‘သေက္ခ’ ပုဂ္ဂိုလ်အား (အထက်အထက်ဂုဏ်တို့မှ) ဆုတ်ယုတ်ရန် ဖြစ်ကုန်၏။ အဘယ်ငါးမျိုးတို့နည်း ဟူမူ - အမှုသစ်၌ မွေ့လျော်ခြင်း။ စကားပြောခြင်း၌ မွေ့လျော်ခြင်း။ အိပ်ခြင်း၌ မွေ့လျော်ခြင်း။ အပေါင်းအဖော်၌ မွေ့လျော်ခြင်း။ (ကိလေသာမှ) လွတ်မြောက်တိုင်းသောစိတ်ကို မဆင်ခြင်ခြင်းတို့တည်း။ ရဟန်းတို့ ဤတရားငါးမျိုးတို့သည် ကျင့်ဆဲ ‘သေက္ခ’ ပုဂ္ဂိုလ်အား ဆုတ်ယုတ်ရန် ဖြစ်ကုန်၏။ ရဟန်းတို့ ဤတရားငါးမျိုးတို့သည် ကျင့်ဆဲ ‘သေက္ခ’ ပုဂ္ဂိုလ်အား (အထက်အထက်ဂုဏ်တို့မှ) မဆုတ်ယုတ်ရန် ဖြစ်ကုန်၏။ အဘယ်ငါးမျိုးတို့နည်း ဟူမူ - အမှုသစ်၌ မမွေ့လျော်ခြင်း။ စကားပြောခြင်း၌ မမွေ့လျော်ခြင်း။ အိပ်ခြင်း၌ မမွေ့လျော်ခြင်း။ အပေါင်းအဖော်၌ မွေ့မလျော်ခြင်း။ (ကိလေသာမှ) လွတ်မြောက်တိုင်းသောစိတ်ကို ဆင်ခြင်ခြင်းတို့တည်း။ ရဟန်းတို့ ဤတရားငါးမျိုးတို့သည် ကျင့်ဆဲ ‘သေက္ခ’ ပုဂ္ဂိုလ်အား မဆုတ်ယုတ်ရန် ဖြစ်ကုန်၏ဟု (မိန့်တော်မူ၏)။ ကိုးကား ကဏ္ဍ:အင်္ဂုတ္တရနိကာယ်